Diari Oficial de la Generalitat Valenciana


Sumari del DOGV 5318, del 04-08-2006 (2006/9459)

RESOLUCIÓ de 6 de juliol de 2006, de la Direcció General de qualitat ambiental, per la qual es modifica l'ampliació de l'autorització ambiental integrada atorgada a l'empresa Lafarge Asland, SA, per a la fàbrica de ciment i clínquer al terme municipal de Sagunt (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5318

Data del DOGV
:   04-08-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/9459


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 6 de juliol de 2006, de la Direcció General de qualitat ambiental, per la qual es modifica l'ampliació de l'autorització ambiental integrada atorgada a l'empresa Lafarge Asland, SA, per a la fàbrica de ciment i clínquer al terme municipal de Sagunt (València). [2006/9459]  
Vist l'expedient 39/05 IPPC, instruït a instància de l'empresa LAFARGE ASLAND, SA, s'emet la present resolució de conformitat amb els següents,   
Antecedents de fet  
Primer. Amb data 22 de maig de 2006, el director general de Qualitat Ambiental dicta una resolució per la qual s'amplia l'autorització ambiental integrada atorgada a la LAFARGE ASLAND, SA, amb el número 009-04/AAI/CV, per a la fàbrica de ciment i clínquer, que s'ha de dur a terme en l'establiment situat al carrer Isaac Newton s/n del polígon industrial Sepes de Sagunt (València).  
Segon. Amb data 28 de juny de 2006 es rep comunicació de l'Àrea de Residus, en la qual s'indica que per ajust de les bases de dades, el número de referència corresponent a l'autorització de l'esmentada empresa per a realitzar les operacions de gestió (valorització tipus R1) de pneumàtics fora d'ús és el 003/V/NFU/CV.  
Fonaments de dret  
Primer. Apartat segon de l'article 105 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, relatiu a la rectificació d'errors per part de les administracions públiques.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, i la seua ordre de desplegament d'11 d'abril del 2006, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc  
Primer: Modificar la resolució de 22 de maig de 2006 per la qual s'amplia l'autorització ambiental integrada atorgada a la LAFARGE ASLAND, SA en els aspectes següents:  
En l'apartat primer de la resolució, on diu:  
Ampliar les operacions de gestió de residus, relacionades en la resolució de 17 de desembre de 2004, per la qual s'inscriu a l'empresa en el Registre General de Gestors Autoritzats de Residus de la Comunitat Valenciana amb els números de referència 521/G/RTP/CV i 183/V/RNP/CV, amb les següents operacions de gestió dels residus que es relacionen:  
Ha de dir: S'inscriu l'empresa en el Registre General de Gestors Autoritzats de Residus de la Comunitat Valenciana amb el número de referència 003/V/NFU/CV per a la gestió de pneumàtics fora d'ús.  
València, 6 de juliol de 2006.. El director general de Qualitat Ambiental: Jorge Lamparero Lázaro.